OpenLLM-France/wikimedia huggingface dataset:
# Chris Kyle

a vo kavet e Wikimedia Commons.
Christopher Scott Kyle, anvet boas Chris Kyle, ganet d'an 8 a viz Ebrel 1974 en Odessa (Texas) ha marvet d'an 2 a viz C'hwevrer 2013 e kontelezh Erath (Texas), a oa un ofiser stadunanat, ezel eus an Navy SEALs. Brudet eo evit bezañ ar sniper dezhañ an niver uhelañ a dud lazhet e istor ar Stadoù-Unanet.

## Buhezskrid

Mab ur c'helenner hag un diagon e oa Chris Kyle. Kas a reas e vugaleaj en Texas, e-lec'h ma teskas chaseal ha tennañ gant e fuzuilh .30-06 kentañ, bet profet dezhañ pa oa 8 vloaz. Rollañ a reas en US Navy e 1998 evit bezañ ezel eus an Navy SEALs. Eno e tiskouezas bezañ ampart war an tennañ a-bell ha dont a reas da vezañ sniper. Adalek 2003 e voe kaset peder gwech da gemer perzh er brezel en Irak, e-lec'h ma lazhas 160 pe 255 den, ar pezh a lakaas anezhañ da vezañ ar sniper dezhañ ar brasañ niver a lazhadennoù e istor arme ar Stadoù-Unanet. E 2008 e lazhas da ouzhpenn 1 900 metr un enebour irakat gant ur fuzuilh-resisted kambret e .338 Lapua Magnum. Eno e voe lesanvet Al-Shaitan Ramadi (Diaoul Ramadi) gant Irakiz, a brofas arc'hant da neb a vije bet gouest da lazhañ anezhañ. Gant e genseurted eus an Navy SEALs e voe lesanvet The Legend (Ar Vojenn).
E 2009 e kuitaas an arme. Lazhet e voe d'an 2 a viz C'hwevrer 2013 e stand tennañ Rough Creek Lodge (Texas) gant Eddie Ray Routh, un ez-soudard a oa paket gant strafuilhoù spered stag ouzh e vicher gozh. Kyle a glaske sikour soudarded all da vont dreist o foanioù dre ar sportoù tennañ.

## Sell ouzh e vicher ha plas er gevredigezh stadunanat

En e eñvorennoù en doa embannet e oa «gouez» e enebourien ha n'en doa ket bet tamm keuz o vezañ lazhet tud, memes pa oa ur vamm he merc'h ganti etre he divrec'h. Gwelet e vez evel un haroz gant Stadunaniz zo, en desped d'an niver a dud lazhet gantañ. Kemeret en doa perzh e Stars Earn Stripes (2012), un abadenn tele-gwirvoud e-lec'h ma veze enbarzhet tud vrudet en un endro brezel faos. Un 850 000 skouerenn bennak eus e emvuhezskrid American Sniper a oa bet gwerzhet er Stadoù-Unanet bloaz goude e embannadur kentañ e 2012.

## Er sevenadur

* American Sniper (en), e emvuhezskrid, bet embannet e 2012 ;
* Ar film American Sniper, sevenet e 2014 gant Clint Eastwood, zo diazezet war vuhez Chris Kyle ;
* Er bannoù-treset L'Homme qui tua Chris Kyle (fr) (gant Fabien Nury ha Brüno) e klasker kompren perak e oa bet lazhet Chris Kyle gant Eddie Ray Routh, ha perak e vez gwelet Kyle evel un haroz, en ur vont donoc'h war plas an armoù-tan er Stadoù-Unanet ha pouez ar virourien eno.

## Daveennoù

* 1 2 3 (en) BUISO Gary, Meet the big shot, war lec'hienn an New York Post, 01/01/2012 (lennet d'an 22/07/2024)
* ↑ Anavezet en ur mod ofisiel gant an arme.
* 1 2 3 (fr) Chris Kyle, meilleur sniper de l'armée américaine, war L'Effet Papillon, Canal+, 13/02/2015 (gwelet d'an 22/07/2024)
* ↑ Sifr embannet gant Chris Kyle e-unan.
* 1 2 (en) ZENNIE Michael, 255 confirmed kills: Meet Navy SEAL Chris Kyle... the deadliest sniper in US history, war lec'hienn an Daily Mail, 03/01/2012 (lennet d'an 22/07/2024)
# Choupachkar

Choupachkar (tchouvacheg: Шупашкар; Tcheboksary e ruseg: Чебоксары) eo kêr-benn Republik Tchouvachia e Kevread Rusia. Poblet eo gant 469 000 a dud (e 2014).
# Chouzy-sur-Cisse

Chouzy-sur-Cisse :
| An ti-kêr ||
| Melestradurezh ||
| Stad | Frañs |
| Rannvro | Centre-Val de Loire |
| Departamant | Loir-et-Cher |
| Arondisamant | Bleaz |
| Kanton | Onzain |
| Kod kumun | 41055 |
| Kod post | 41150 |
| Maer Amzer gefridi | Catherine Lhéritier 2014-2016 |
| Lec'hienn web | http://www.chouzy-sur-cisse.fr/ |
| Poblañsouriezh ||
| Poblañs | 1 962 ann. (2013) |
| Stankter | 87 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 61 m — brasañ 115 m |
| Gorread | 22,43 km² |
| kemmañ |
Chouzy-sur-Cisse a oa ur gumun e departamant Loir-et-Cher, e rannvro Centre-Val de Loire.
Bodet e oa gant Coulanges ha Seillac d'ar 1añ a viz Genver 2017 d'ober ur gumun nevez: Valloire-sur-Cisse.

## Douaroniezh

22,43 km² eo gorread ar gumun.

## Poblañs

War-dro 2 013 a dud a zo o chom eno e 2016.

## Melestradurezh

E 2014 e voe dilennet Catherine Lhéritier da vaerez.

## Liammoù diavaez

Lec'hienn ofisiel
* ↑ Roadennoù ofisiel e lec'hienn an EBSSA
# Chowchilla

Chowchilla a zo ur gêr eus kontelezh Madera, e Kalifornia. 18 720 a oa o chom enni e 2010, pa ne oa nemet 11 127 o vevañ eno er bloaz 2000. Chowchilla a zo 24 km e biz Madera, war un uhelder a 73 metrad.
Bez eo Chowchilla ur gêr lec'h ma voe savet div greizenn skourr da departamant ar reizherezh hag an dizua, ar Central California Women's Facility hag an toull-bac'h Valley State Prison.
An anv "Chowchilla" a gav mammenn adal anv ar meuriad indianed Chaushila ur strollad indianed Yokut o devoe bet bevet eno.

## Tud

* Ronald D. Moore, skrivagner senario ha produer evit ar skinwel Amerikan
# Chris Froome

Christopher Clive Froome, a vez graet Chris Froome anezhañ, a zo ur reder marc'h-houarn a vicher eus ar Rouantelezh-Unanet, ganet d’an 20 a viz Mae 1985 e Nairobi (Kenya) ha savet e Suafrika.

## Buhez

Froome, gant kerent saoz, a zo ganet e Kenya ha desavet eo bet e Suafrika. Abaoe 2008 en deus ul lisañs evit ar marc'h-houarn e Bro-Saoz. E 2007, d'an oad a 22 vloaz, Froome a zo deuet da vezañ ur reder marc'h-houarn a-vicher er skipailh Konica Minolta.

## Doperezh

Douetañs a zo e vefe bet dopet Crhistopher Froome meur a-wech met betek-henn n'eus ket prouenn anat ebet.
* Tro Bro-C'hall war varc'h-houarn 2013
* Tro Bro-C'hall war varc'h-houarn 2015
* Tro Bro-C'hall war varc'h-houarn 2016
* Tro Bro-C'hall war varc'h-houarn 2017

## Liammoù diavaez

* Lec'hienn ofisiel Christopher Froome
a vo kavet e Wikimedia Commons.
# Chris Hemsworth

Christopher Hemsworth, ganet d'an 11 a viz Eost 1983, zo un aktour aostralian. Krog e oa da vezañ brudet o c'hoari Kim Hyde er stirad skinwel aostralian Home and Away (2004–2007), a-raok kregiñ da vat gant ar vicher aktour en Hollywood. Er Marvel Cinematic Universe, Hemsworth a oa bet o c'hoari Thor er film gant ar memes anv, embannet e 2011. Goude se eo bet o adc'hoari ar roll e meur a film, evel Thor: Love and Thunder (2022), ar pezh en doa graet eus outañ unan eus an aktourien paeet ar gwellañ dre ar bed.

## Buhez personel

Hemsworth a oa krog da zaremprediñ an top model spagnol Elsa Pataky e penn kentañ ar bloavezh 2010, goude bezañ bet o kejañ outi dre gamaladed dezho o-daou. Dimezet int e miz Kerzu 2010. Ur verc'h, ganet e Mae 2012, ha mibien gevell o deus (ganet e Meurzh 2014). E 2015, ar familh a zo dilojet eus Los Angeles evit mont da vevañ da Aostralia, e Byron Bay (New South Wales).
# Chris Hardwick

Christopher Ryan Hardwick, anavezetoc'h evel Chris Hardwick (ganet d'an 23 a viz Du 1971 e Louisville, Kentucky), zo kaner, muzikour hag aktour amerikan.
# Chris Hipkins

Christopher John Hipkins, ganet d'ar 5 a viz Gwengolo 1978, zo ur politikour eus Zeland-Nevez ha Kentañ ministr ar vro abaoe ar 25 a viz Genver 2023 ha penn Strollad al Labour. Kemeret en deus plas Jacinda Ardern goude ma voe dilezet an daou bost ganti. Ezel e oa bet eus parlamant ar vro evit Remutaka abaoe dilennadegoù 2008.
# Dour (kumun)

Dour :
| Banniel | |
| Skoed | |
| Lec’hiadur Dour en Arondisamant Mons hag e Proviñs Hainaut | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Hainaut |
| Arondisamant | Mons |
| ins | 53020 |
| Kumunioù-Kod post | 7370 7370 7370 7370 |
| Kumunioù strollet | Dour Blaugies Élouges Wihéries |
| Kod pellgomz | 065 |
| Maer | Carlo Di Antonio (CDH) |
| Gorread | 33,32 km² |
| Hed | 03° 46' .." Reter |
| Led | 50° 23' .." Norzh |
| Uhelder | .. m |
| Poblañs hep kontoù doubl | 16 882(01.01.2007) |
| Stankter | 507 a./km² |
| Lec'hienn | www.communedour.be |
Dour (e pikardeg hag e walloneg : Doû) a zo ur gumun eus Belgia e Proviñs Hainaut, tost ouzh an harzoù gant Bro-C'hall.
a vo kavet e Wikimedia Commons.
# Dour melar

Dour melar a reer eus dour danvezennoù meinel ennañ a denner eus an douar.
Kavet e vez er c'henwerzh dre ma vez sellet outañ evel mat evit yec'hed an dud.
# Dour

Ul liñvenn dreuzwelus, diliv, dic'hwezh ha divlaz eo an dour (liester : dourioù, doureier). An oksidenn dihidrogen eo pe an drenkenn hidroksiek e c'hell bezañ anvet ivez. Ur c'hompozad kimiek simpl eo, met gant perzhioù dibar diwar ar pennaheladur. E formulenn gimiek a zo H$_2$O ha pep molekulenn a endalc'h un atom oksigen etre daou atom hidrogen en ur ober ur "V" digor bras. An dour pounner en deus daou atom deuteriom e-lec'h an hidrogen. An deuteriom a zo un izotop hidrogen. Formulenn an dour pounner (oksid deuteriom) a zo D$_2$O.
Dindan ar gwask atmosferel a ya da aezhenn an dour pelloc'h eget 100° C hag a ya da vezañ solut dindan 0° (da skorn ez a da vezañ). Ur perzh dibar eo ivez pa chom an holl gompozadoù nes (sulfur hidrogen, ammoniak, metan, da skouer) er stad gazek dindan wrezioù izeloc'h.
En Douar a-bezh e kaver dour kazi e pep lec'h hag eo ur c'hompozad ret evit ar veverien ha dezho eo an dour un dra neutrel, divlaz ha dic'hwezh.
War-dro 70% gorread an Douar a zo goloet gant an dour hini ar meurvorioù da gentañ penn, met kavet e vez dindan stumm ur mor, ul lenn, un dourredenn, ur stêr, ur wazh pe ur ganol. Deskrivet e vez red an dour a-dreuz pep kombod douarel dre dresañ kelc'hiad an dour (e gelc'hiad biogeokimiek).

## Gwelet ivez

* diazad doureier
* diholenadur
* dourañ
* dourioù etrebroadel
* dourlec'hiadurezh
* dour (lec'hanvadurezh)
* feunteun
* glav
* poull

## Divlaz

Ober a reer gant gerioù
* evel dourchistr, dourvel, dourwin, dourgafe, , pa gomzer eus chistr, gwin, kafe, blaz an dour warne,
* hag ivez dourwad, meskaj dour ha gwad, pe ar c'hontrol.

## Liammoù diavaez

* Dour ar boutailhoù kontammet gant plastig : https://www.francetvinfo.fr/sante/environnement-et-sante/l-eau-en-bouteille-de-plusieurs-marques-contaminee-au-plastique-selon-une-etude_2657712.html
# Dour-beuz

Dour-beuz a vez pa vez goloet ur gorread bras a zouar gant dour, deuet eus ur stêr o tic’hlannañ, eus ar mor, pe diwar glaveier bras. Liñvadenn a reer ivez eus an dra-se ha brudet eo al Liñvadenn Veur a gonter er Bibl.
Er broioù sec’h ne vez ket euvret mat an dour glav gant an douar ha pa vez glaveier bras ne c’hall ket an douar lonkañ ar reñver a zour. Redek a ra an dour-se d’ar stêrioù ha pa vez leun ar re-se e teu an dour er-maez eus o naoz ha goleiñ an douar tro-dro : "dic'hlann" pe dour-bras a reer eus an dra-se. Pa vez dizoloet an douar en-dro e chom lec’hid alies a-ziwar-lerc’h an dour. Gant ar ouelezenn-se e vez frouezhusaet an douaroù zo war ribloù ar stêrioù, un dra vat evit al labour-douar. En istor eo brudet dic’hlannoù an Nil en Ejipt, en Henamzer, kenkoulz ha re ar stêrioù Eufratez ha Tigris e Mezopotamia.
Dour-beuz a c’hall bezañ ivez war aodoù ar mor : pa vez reverzhi vras ha pa vez avel greñv e c’hall ar mor sevel uheloc’h eget boaz ha goleiñ douaroù izel an arvor. Ma vez kalz a zour ouzhpenn er stêrioù en em daol er mor, e c’hall an dour-beuz-se bezañ drastus. Kement-se a oa c’hoarvezet war aodoù an Izelvroioù d’an 31 a viz Genver 1953 (1 835 den lazhet). Ingal e c’hoarvez dourioù-beuz ivez e kêrioù eus Breizh zo e goueled aberioù, evel Montroulez, Kastellin, Kemperle, Landerne.
Gant dour ar mor ivez e c’hall an arvor bezañ beuzet da-heul un tsunami, krouet gant ur c’hren-douar. Kement-se a oa c’hoarvezet war aodoù Meurvor Indez e miz Kerzu 2004.
D’en em wareziñ diouzh an dour-beuz e c’haller sevel chaoserioù, da zispartiañ ar mor pe ar stêrioù diouzh an douaroù izel zo en o c’hichen. Brudet eo ar re zo en Izelvroioù, da wareziñ ar vro-se diouzh ar mor.

## Gwelet ivez

* Liñvadenn Veur
* Sec'hor
* Tsunami
* Dic’hlann
a vo kavet e Wikimedia Commons.
# Dour-diwar-linad

Dour-diwar-linad zo un temz a servij da demzañ ar plant tomatez. Lakaat ur c'hilo deil linad e glec'h e-barzh dek litrad dour. Gortoz div sizhun a-raok d'ar gwelien dihanañ da c'hoiñ. Silañ ha neuze astenn pemp gwezhiad dour warnañ. Prest eo.
# Dour benniget

Dour benniget zo dour hag a vez graet gantañ e lidoù 'zo e rannoù 'zo eus ar gristeniezh, evel er gatoligiezh, en anglikanegezh, gant ortodosked 'zo (reoù ar Reter)… Er relijion gatolik hag anglikan e vez benniget gant ur beleg. Miret e vez er piñsinoù.

## Implij

Implijet e vez el liderezh, pa vez roet bennozh ar beleg en anv Doue, gant ur sparf alies. Implijet e vez a-enep an Diaoul, pe an Droukspered ivez.

## Islam

Dour benniget a vez implijet en islam ivez. Benniget e vrez dre lenn ar C'horan

## Liammoù diavaez
### relijion gatolik

* Da betra e servij an dour benniget? http://www.famillechretienne.fr/vie-chretienne/aide-a-la-priere/dix-objets-qui-aident-a-prier-153563/l-eau-benite-aqua-bon-153615

### islam

* ober dour benniget : https://www.youtube.com/watch?v=9WiwW5mDOOI
* ober dour benniget : http://www.bladi.info/threads/sourate-reciter-coraniser-leau.320903/page-7
* en em walc'hiñ gant dour benniget : https://web.archive.org/web/20150515080923/http://maher.fr/28188-se-laver-avec-leau-benite-par-la-lecture-du-coran-ou-den-boire.html

## Levrlennadur
### e galleg

* Marc-Antoine Fontelle, L'eau bénite, Histoire et spiritualité, Edit. Téqui, Pariz, 2009, 168 p., ISBN : 9782740315385.
* Bernard Berger, Formidable Puissance de l'Eau Bénite, Ed. Cristal, Neuilly, 2009, 144 p., ISBN 978-2-84895-055-6
* L. Brugière, Recherches historiques sur l'eau bénite, Université de Lyon, 1900, 82 p. (tezenn teologiezh)
* Nicolas Collin (R.P.), Traité de l'eau bénite, ou l'Église catholique justifiée sur l'usage de l'eau bénite, Demonville, Pariz, 1776, 371 p.
* Amédée Gastoué, L'Eau bénite, ses origines, son histoire, son usage, Bloud, Pariz, 1907, 62 p.
* Jean-Joseph Gaume, L'Eau bénite au XIXe, Pariz, 1876 (4e emb.), 424 p.
# Dour/Le Pottier Quartet

Dour/Le Pottier Quartet a zo anv saoznek ur pevarad kerdin ha taboulinoù hag ur strollad sonerien festoù-noz bet savet e 2011.

## Sonerien

* Mathilde Chevrel, bioloñsel
* Jonathan Dour, biolin
* Floriane Le Pottier, biolin
* Antonin Volson, taboulinoù-gourbiolin pe Jean-Marie Nivaigne, taboulinoù

## Un nebeud pladennoù

* 2014: Trid an Douar, Alkemia Production-Coop Breizh

## Liammoù diavaez

* Lec'hienn ofisiel

## Videoioù

* YouTube: Loudia, Assembiés Gallèses 2012
# Dour ha Stêrioù Breizh

Dour ha stêrioù Breizh (Eau et rivières de Bretagne) a zo unan eus ar c'hevredigezhioù ekologel pennañ a zo e Breizh.
Krouet eo bet d'ar 16 a viz Du 1969 e Karaez gant an anv "Association pour la Production et la Protection du Saumon en Bretagne et Basse-Normandie" (APPSB) gant Pierre Phélipot ha Jean-Claude Pierre. An eil a vo e penn ar gevredigezh e-pad bloavezhioù war-lerc'h. E 1983 e cheñcho anv ar gevredigezh, evit kemer hini o c'hazetenn : Dour ha stêrioù Breizh.
Krouet gant pesketaerien evit diorren an dluzhed hag an eoged e stêrioù Breizh, ec'h emdro buan ar gevredigezh war-zu difenn ar stêrioù hag an dour dre vras. Kemer a ra eta buan e blas e bed difenn an endro. Aozañ a ra chanterioù bras evit naetaat ar stêrioù da skouer.

## Prezidanted Dour ha stêrioù Breizh

* 1969-1985: Jean-Claude Pierre
* 1985-1986: Pierre Le Padellec
* 1986-1988: Michel Saffre
* 1988-1995: Youenn Landrein
* 1995-2000 : Pierre Ursault
* 2000-2001 : A. Jolivet
* 2001-2003 : Henri Girard
* 2003-2004 : Jean-François Piquot
* 2004-2005 : Michel Merceron
* 2005- : Camille Rigaud

## Liammoù diavaez

* Dour ha Stêrioù Breizh
# Dourañ

Un teknik implijet el labour douar eo dreist-holl. Ar pal a zo kas dour war douaroù e lec'h ma n'eus ket a-walc'h. Douret 'vez an douaroù gant sikour stankelloù savet war stêrioù bras pe bihan. Ar stankelloù a vir an dour, hag an dour-se a c'hell bezañ kaset da lec'hioù all gant kanolioù. Pal an dourañ douaroù a zo neuze gwazhiañ tachennoù ledan a-benn stourm a-enep d'un hin sec'h.
# Dour (lec'hanvadurezh)

Kalzik a stêrioù, pe wazhioù kentoc'h, zo e Breizh hag emañ ar ger "dour" en o anv.
* Dour ar Barzh, zo un adstêr d'ar Yeodi,
* Dour ar Wern, adadstêr d'ar Blavezh
* an Dour-Bihan, ur wazh e Brest hag e Bear
* an Dour-Bras, anv ur wazh e Brest
* an Dour-Kamm,
** ur stêrig a zisparti Plonevel diouzh Poullaouen, adstêr d'ar Yer e Karaez
** un adstêr d'an Elorn, a zisparti Lambaol-Gwimilio diouzh Lokmelar
* an Dour-Don,
** a oa gwechall anv an Elorn etre Pont-Krist ha kastell ar Roc'h Morvan
** anv un adstêr d'an Elorn e kêr Landerne.
* an Dourdu zo un anv stankoc'h eget ar re all,
** anv an Doufin e Pleiben, hervez Yeun ar Gow en e levr E Skeud Tour Bras Sant Jermen;
** an Dourdu, ur wazh e Mellag ha Kemperle, adstêr d'al Laeta;
** ur wazh anvet ivez gwazh Gwern-Adran, adstêr d'ar Skorf, a red dre Bleurdud, an Ignol, Sant-Karadeg, Berne;
* an Dour Gwenn, anv meur a wazh-dour, e Brest hag e lec'hioù all
* Dour-Elego, zo un adstêr d'ar Yar e Treger, e parrezioù Lanvaeleg ha Treduder.
* Dour-Meur, adstêr d'al Leñv
* Dour-Uhel,
* Dour-Veilh, etre Nevez ha Tregon.
* an Dourig, anv meur a wazh-dour, e Lokournan, e Brest, e Taole, e Neulieg

## E broioù all

Gallout a reer kavout ar ger dour, pe gentoc'h gerioù kar dezhañ, e stêrioù all en Europa ma'z eus bet anvet stêrioù (ha kêrioù) gant ar Gelted kozh. Ma n'haller ket bezañ peursur eus an orin anezho e c'haller menegiñ bepred:
* en Gall, ar stêr Durance,
* en Italia, ar stêrioù Doria en Alpoù
* e Suis, ar stêr Drance,
* e Spagn , an Duro
# Centro Valle Intelvi

Centro Valle Intelvi a zo ur gumun eus Italia e Proviñs Como, e Lombardia, un 50 km en hanternoz da gêr Milano.
Krouet e voe d'an 1 a viz Genver 2018 o kendeuziñ kumunioù Casasco d'Intelvi , San Fedele Intelvi, ha Castiglione d'Intelvi,
# Centrocercus

Centrocercus :
| Ur skilgog-avron. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Centrocercus |
| D'ar vevoniezh e tenn ar pennad-mañ. ||
a vo kavet e Wikimedia Commons.
Centrocercus a zo ur genad e rummatadur an evned, krouet e 1832 gant an evnoniour saoz William Swainson (1789-1855).

## Spesadoù

Daou spesad skilgegi a ya d'ober ar genad :
* ar skilgog Gunnison (Centrocercus minimus),
* ar skilgog-avron (Centrocercus urophasianus).

## Annezva

O c'havout a reer e Norzhamerika.

## Notennoù ha daveennoù

* ↑ (en) Roadennoù IOC World Bird List diwar-benn Phasianidae/Centrocercus (lennet e-barzh d'an 9 a viz Ebrel 2022).
# Ceol Wessex

Ceol Wessex a voe roue Wessex etre 591 ha 597 goude bezañ kaset kuit e eontr Ceawlin en Emgann Woden's Barrow. Mab Cutha, mab Cynric Wessex e oa. Goude e varv e tremenas an tron d'e vreur Ceolwulf Wessex.
| En e raok: Ceawlin Wessex | Roue Wessex ) | War e lerc'h: Ceolwulf Wessex |
Cynric · Ceawlin · Ceol · Ceolwulf · Cynegils · Cenwalh · Penda Mercia · Cenwalh · Seaxburh · Æscwine · Centwine · Cædwalla · Ine · Æthelheard · Cuthred · Sigeberht · Cynewulf · Beorhtric · Ecgberht · Æthelwulf · Æthelbald · Æthelberht ·
# Centro Federal de Educação Tecnológica Celso Suckow da Fonseca

Skol-veur Centro Federal de Educação Tecnológica Celso Suckow da Fonseca a oa bet krouet d'an 9 a viz Eost 1917 e stad Rio de Janeiro, Brazil$^,$$^,$.

## Sellet ivez

* Centro Federal de Educação Tecnológica de Minas Gerais

## Dave ha notennoù

* ↑ Ministro nomeia novo Diretor-Geral do CEFET/RJ: Professor Carlos Henrique Figueiredo Alves
* ↑ Diário oficial
* ↑ Página principal da TV Cefet/RJ, acessado em 14 de janeiro de 2011.

## Liammoù diavaez

* (pt) Centro Federal de Educação Tecnológica Celso Suckow da Fonseca
# Centro Federal de Educação Tecnológica de Minas Gerais

Skol-veur Centro Federal de Educação Tecnológica de Minas Gerais a zo bet krouet d'an 8 a viz Gwenholon 1910 e Belo Horizonte, Minas Gerais, Brazil$^,$.

## Sellet ivez

* Centro Federal de Educação Tecnológica Celso Suckow da Fonseca
* Minas Gerais

## Dave ha notennoù

* ↑ Unidade do CEFET-MG em Contagem começa a funcionar no primeiro semestre de 2012, acessado em 18 de novembro de 2011
* ↑ CEFET-MG ofertará novos cursos na Unidade de Contagem, acessado em 24 de novembro de 2011

## Liammoù diavaez

* (pt) Centro Federal de Educação Tecnológica de Minas Gerais
# Centuripe

Centuripe zo ur gumun e-kreiz Sikilia, e Proviñs Enna e Sikilia.
# Century

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Century zo un anv saoznek, hag a dalv kement ha kantved e brezhoneg, hag zo anv meur a dra.

## Lec'hioù

* Century (Florida), kêr e Florida, SUA.

## Sonerezh

* Century, laz-seniñ gall er bloavezhioù 1980.

## Sinema

* Century, film saoz gant Stephen Poliakoff en 1993.
# Ceolred Mercia

Ceolred Mercia a voe roue Mercia eus 709 da 716.
Mab e oa da Æthelred Mercia ha d'ur vaouez ha ne oa e wreg anavezet nemeti a-hervez. Roueet e voe goude dilez Cenred ha gwall yaouank e oa d'ar mare-se moarvat. N'ouzer ket nemeur a dra diwar-benn e vuhez hag an darn vrasañ a zo fall.
E 715 e stourmas tud Mercia ouzh Ine Wessex e "Woden's Barrow", met n'anavezer ket piv a c'hounezas. Ceolred a varvas er bloavezh war-lerc'h.

## Daveoù

* 1 2 D. P. Kirby, The Earliest English Kings (1991, 2000 paperback), pages 108–109.
* ↑ Frank Stenton, Anglo-Saxon England (1943, 1971, 1998 paperback), page 203.
* ↑ The Anglo-Saxon Chronicle, translated by Michael Swanton (1996), manuscripts A and E, years 715 and 716.
| En e raok: Cenred Mercia | Roue Mercia ) | War e lerc'h: Æthelbald Mercia |
# Centro Atlético Lito

Centro Atlético Lito a voe ur c'hleub mell-droad uruguayat bet krouet e La Teja (unan eus karterioù Montevideo) d'ar 24 a viz Gouere 1917.
Oberiant e voe e deroù kampionad mell-droad Uruguay, hag eñ amatour penn-da-benn d'ar mare-se ; n'eus ken anezhañ hiziv an deiz. Daou ditl a voe tapet gantañ :
* 1919 : kampion Divisional Extra de Fútbol de Uruguay,
* 1920 : kampion Divisional Intermedia de Fútbol de Uruguay.
Aet da bPrimera División de Uruguay e 1921 e kemeras perzh ar c'hleub e kant pevarzek krogad ha tri-ugent (tri-ugent trec'h, ur rampo ha hanter-kant ha tri c'holl ha tri-ugent). E 1922 ha 1923 e voe renket da bempvet, e wellañ renkadur betek 1928 ma'z eas da ziwezhañ.
Ennañ e c'hoarias un nebeud melldroaderien vojennel, evel ar re a oa aet ar maout gante da-geñver Kib vell-droad ar bed 1930 bet dalc'het en Uruguay : Héctor Castro, José Pedro Cea ha José Nasazzi.
# Centropus sinensis

Centropus sinensis :
| Centropus sinensis parroti, luc'hskeudennet e Kovalam (stad Kerala, India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus sinensis (Stephens, 1815) ||
| D'ar vevoniezh e tenn ar pennad-mañ. ||
Centropus sinensis a zo ur spesad evned bras eus ar c'herentiad Cuculidae.
Anvet e voe Polophilus sinensis (kentanv) da gentañ-penn (e 1815) gant ar skiantour saoz James Francis Stephens (1792-1852).

## Boued

Bevañ a ra diwar amprevaned a bep seurt, biskoul ha divellkeineged ; degouezhout a ra dezhañ kemer frouezh, greun, had ha vioù laboused ivez.

## Annez hag isspesadoù

Ar spesad a gaver ar c'hwec'h isspesad anezhañ en Azia :
* Centropus sinensis anonymus, e kreisteiz Filipinez,
* C. s. bubutus, eus inizi Sunda Brasañ da vervent Filipinez,
* C. s. intermedius, (Hume, 1873), eus Bangladesh ha Myanmar da greisteiz Thailand, Indez-Sina ha Malezia,
* C. s. kangeangensis, en inizi Kangean (Mor Jawa),
* C. s. parroti, e kreiz ha kreisteiz India, Sri Lanka,
* C. s. sinensis, eus Pakistan, dre hanternoz India, da c'hevred Sina.

## Liammoù diavaez

* (en) Centropus sinensis war al lec'hienn BirdLife International.
* (en) Centropus sinensis war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Centropus sinensis.
a vo kavet e Wikimedia Commons.